jkorsvik/nowiki_second_scrape_merged huggingface dataset:
Vraket i Basthavn

Et gammelt skipsvrak ble funnet i Basthavn på Fogn i 2005. Det ble datert og vurdert av Stavanger Sjøfartsmuseum, som konkluderte at det var et mindre skip fra cirka 1250–1300 e.Kr. Vraket lå i tett gjørme og er godt bevart, spesielt akterstavnen, og trolig hadde skipet et sideror. Ifølge marinarkeolog Endre Elvestad liknet det på et vikingskip, med krumme stevner og sideror. Det er bare 15–16 meter langt og omlagt 4 meter bredt.
Funnet har blitt karakterisert som «et riktig artig funn» av Endre Elvestad.

Type: Ubestemt, formodentlig et handelsfartøy.
Lengde: 15–16 m
Bredde: 4 m


== Eksterne lenker ==
Historisk vrak funnet ved Fogn
Roberto Soldado

Roberto Soldado Rillo (født 27. mai 1985) er en spansk fotballspiller som spiller for Levante UD.


== Biografi ==
Roberto Soldado kom fra Valencia til Real Madrid da han var 13 år gammel. Soldado fikk elleve kamper og scoret to mål i 2005/2006, deriblant et viktig utligningsmål på Santiago Bernabéu Stadion mot Osasuna. Etter å ha scoret 42 mål på 56 kamper for Castilla, deriblant 19 mål i 2005/2006, bestemte Soldado seg for å bli utlånt i ett år for å få mer spilletid på høyeste nivå i Spania. 
Det var flere klubber som meldte sin interesse, men 22 åringen valgte Osasuna og Pamplona. I Osasuna scoret han elleve mål i La Liga (14 totalt), og kronet en flott sesong med to landskamper for Spania – hans to første i karrieren. 
Den 11. juli 2007 valgte Soldado å skrive under en ny 5-årsavtale med Real Madrid for å ta opp kampen med de største stjernene på a-laget. Men etter en sesong med svært lite spilletid, ble han i juli 2008 solgt til Getafe for ca. 4 millioner Euro.
I juni 2010 ble de offentliggjort at Soldado hadde skrevet under en kontrakt for Valencia.
Den 6. august 2013 meldte han overgang fra Valencia CF til Tottenham, hvor han skrev under på en fireårskontrakt.Soldado klarte ikke å finne tilbake til storformen han hadde i Valencia, og sommeren 2015 ble han solgt til Villarreal.


== Referanser ==


== Eksterne lenker ==
(de) Roberto Soldado – Munzinger Sportsarchiv 
(en) Roberto Soldado – FIFA 
(en) Roberto Soldado – UEFA 
(en) Roberto Soldado – Transfermarkt 
(en) Roberto Soldado – national-football-teams.com 
(en) Roberto Soldado – WorldFootball.net 
(en) Roberto Soldado – Soccerbase.com 
(en) Roberto Soldado – FootballDatabase.eu 
(en) Roberto Soldado – Soccerway 
(en) Roberto Soldado – EU-Football.info
Anne Provoost

Anne Provoost (født 1964 i Poperinge) er en flamsk-belgisk barne- og ungdomsbokforfatter og forfatter for voksne.
Provoost har studert litteratur ved Det katolske universitetet i Leuven. Forfatterskapet preget av at hun nyskaper myter, eventyr og legender, også fra Bibelen. Hun er også kjent for sine årlige brev, stilet til H.C. Andersen, som en replikk til ett av hans eventyr. 
Anne Provoost er medlem av Det kongelige belgiske akademi for språk og litteratur. I 2007 stilte hun til valg til senatet for partiet Groen. 
Hun er oversatt til 15 språk, mest kjent og utbredt er Fallet, som har vunnet fem europeiske litterære priser. På norsk finnes ungdomsbøkene Strandet (1992), Fallet (1996) og Rosen og svinet (1998). Hun var Belgias kandidat til H.C. Andersen-prisen 2007. 


== Referanser ==


== Eksterne lenker ==
anneprovoost.be
PBS – Intervju (engelsk)
Pen American Center – informasjon om Anne Provoost(engelsk)
(PDF) So here's the bad news. The child as an antagonist (essay)
Mahamadou Diarra

Mahamadou Diarra (født 18. mai 1981 i Bamako) er en fotballspiller som kommer fra Mali og som for øyeblikket er kontraktsløs etter sist å ha spilt for den engelske klubben Fulham FC (2012–2013).


== Biografi ==
Diarra startet sin karriere i Europa i 1998 som 17-åring i OFI Kreta, hvor han imponerte så mye at nederlandske Vitesse hentet han inn det påfølgende året. Diarra spilte 69 kamper for Vitesse i de tre sesongene han tilbragte i Eredivisie før Lyon valgte å hente inn den nå 21 år gamle Diarra før sesongen 2002/2003. 
I Lyon var Diarra med å vinne fire strake franske mesterskap i den franske ligaen, før han gikk videre til Real Madrid sommeren 2006. Midtbanekrigeren fra Mali kostet Real Madrid €26 millioner. 


== Meritter ==


=== Klubb ===
Lyon

Ligue 1 (4): 2002-03, 2003–04, 2004–05, 2005–06
Trophée des Champions (4): 2003, 2004, 2005, 2006Real Madrid

La Liga (2): 2006–07, 2007–08
Copa del Rey (1): 2010–11
Supercopa de España (1): 2008


== Eksterne lenker ==
(en) Mahamadou Diarra – FIFA 
(en) Mahamadou Diarra – UEFA 
(fr) Mahamadou Diarra – Ligue de Football Professionnel 
(fr) Mahamadou Diarra – LÉquipe 
(en) Mahamadou Diarra – Transfermarkt 
(en) Mahamadou Diarra – national-football-teams.com 
(en) Mahamadou Diarra – WorldFootball.net 
(en) Mahamadou Diarra – Soccerbase.com 
(en) Mahamadou Diarra – FootballDatabase.eu 
(en) Mahamadou Diarra – FBref
Steve Collins

Steve Collins (født 13. mars 1964 i Thunder Bay i Canada) er en tidligere canadisk skihopper.
I februar 1980, før han hadde fylt 16 år, ble han juniorverdensmester i Örnsköldsvik i Sverige. Uken etter vant han sin første og eneste seier i verdenscupen i normalbakken i Lahtis.


== Referanser ==


== Eksterne lenker ==
(de) Steve Collins – Munzinger Sportsarchiv 
(en) Steve Collins – Olympics.com 
(en) Steve Collins – Olympic.org 
(en) Steve Collins – Olympedia 
(en) Steve Collins – Sports-Reference (OL-resultater – arkivert) 
(en) Steve Collins – FIS (skihopping)
Ancistrus salgadae

Ancistrus  salgadae er en liten antennemalle som lever i Brasil. Det er en tropisk bunnfisk som blir opptil 2 cm lang.
Den har en viss kommersiell verdi i akvariehandelen.


== Eksterne lenker ==
Artikkelen har ingen egenskaper for arter i Wikidata
(en) Ancistrus salgadae Fowler, 1941 - FishBase
Carmen Martín Gaite

Carmen Martín Gaite (født 8. desember 1925 i Salamanca, død 22. juli 2000) var en spansk forfatter. 
Hun debuterte i 1954 med novellesamlingen El balneario, og fikk Premio Café Gijón for den. Senere skrev hun en lang rekke bøker i flere sjangre: romaner, noveller, dikt, drama, barnebøker og essays. Hun mottok flere priser: Premio Nadal i 1957 for Entre visillos; Premio Nacional de Literatura en la modalidad de Narrativa i 1978 for El cuarto de atrás; Premio Anagrama de Ensayo 1987 for Usos amorosos de la postguerra española; Premio Príncipe de Asturias de las Letras Españolas i 1988; Premio Castilla y León de las Letras og Premio Nacional de las Letras Españolas i 1994.
Hun var gift med sin kollega Rafael Sánchez Ferlosio.
På norsk finnes ungdomsboken Rødhette på Manhattan (2000). 


== Referanser ==


== Eksterne lenker ==
(en) Carmen Martín Gaite – kategori av bilder, video eller lyd på Commons 
(en) Carmen Martín Gaite på Internet Movie Database 
Le monde de Carmen Martín Gaite (fransk/spansk)
Storer College

Storer College var i årene 1867 til 1955 en skole for svarte i småbyen Harpers Ferry i Vest-Virginia. Den fikk college-status i 1938.
Under borgerkrigen søkte mange slaver fra sør tilflukt i Harpers Ferry så lenge Nordstatshæren holdt byen. John Browns opprør gjorde byen til et symbol på svartes frihetskamp før og under krigen. I 1865 startet «New England Freewill Baptist Missionaries» skolen Storer School for både hvite og svarte, herunder frigitte slaver, i regnskapsbygningen til US Armory i Harpers Ferry.
Med vedtaket av 13.Tillegg til USAs konstitusjon (Thirteenth Amendment) samme år ble det gjort mer organiserte bestrebelser på å opprette et college for frigitte slaver, med føderal støtte. I 1867 hadde Storer School seksten lærere til å undervise skolens 2 500 elever. Rektor Nathan Cook Brackett konkluderte at utdanning av svarte lærere var blitt nødvendig for å skaffe nok lærere til skoler for svarte, og lærerutdanningen ble startet ved skolen under nytt navn – Storer Normal School. Filantropen John Storer bevilget nå 10 000 dollar til videre utvikling av skolen.
I 1881 holdt den svarte borgerrettsaktivisten og pioneren Frederick Douglass en berømt minnetale over John Brown på Storer College, og i 1906 holdt den svarte borgerrettsorganisasjonen Niagarabevegelsen sitt andre landsmøte på Storer College.
Da raseskillet i USA ble delvis opphevet med høyesterettssaken Brown vs Board of Education i 1954, fikk svarte generell adgang til høyskoler i USA, og Storer College ble oppløst og stengt året etter. 
Arkivene og de akademiske rester av Storer College forvaltes av Virginia Union University og Howard University.


== Eksterne lenker ==
Harpers Ferry NHP, Storer College
Frederick Douglass' forhold til Storer College
Wilhelm Heckrott

Wilhelm Heckrott (født 15. januar 1890 i Hannover, død 4. januar 1964 i Bremen) var en tysk ekspresjonistisk maler og grafiker.


== Biografisk ==
Fra kunsthåndverksskolen i Hannover dro han til Dresden som Hannover bys stipendiat til kunstakademiet der. Han fikk en gullmedalje som elev. Fra 1918 ble han mesterelev hos professorene Carl Bantzer og Emanuel Hegenbarth.
I 1919 var han med på å starte foreningen Dresdner Sezession gruppe 1919. Han arbeidet som kunstner 1920 til 1929, da Karl Hanusch utnevnte ham som professor ved den statlige skolen for tekstilforming i Plauen. Han ble avskjediget i unåde av naziststyret i 1933 og erklært entartet ved den store aksjonen i 1937. Flere offentlig kjøpte bilder ble beslaglagt og fjernet. Han ble arrestert i perioder etter det, og klarte seg såvidt det var gjennom krigen.
Fra 1946 ble han professor ved den statlige kunstskolen i Bremen, og professor emeritus etter 1954.


== Referanser ==


== Litteratur ==
Staatliche Kunstsammlungen Dresden (Hrsg.), Kunst im Aufbruch – Dresden 1918-1933, Dresden 1980
Fritz Löffler, Emilio Bertonati, Joachim Heusinger v. Waldegg (Hrsg.): Dresdner Sezession 1919-1923, Utstillingskatalog fra Galleria del Levante München, Milano 1977
Brunsbüttelkoog

Brunsbüttelkoog er en tidligere kommune i Ditmarsken i Schleswig-Holstein, Tyskland.
I 1772 erklærte Kong Christian VII av Danmark, polderene Brunsbüttelkoog og Eddelakerkoog som selvstendige kommuner. I 1907 slo disse to kommunene seg sammen til én kommune; Brunsbüttelkoog, som videre fikk byrettigheter i 1948.
1. januar 1970 ble Brunsbüttelkoog, Brunsbüttel, Mühlenstraßen, Ostermoor, Osterbelmhusen, Westerbelmhusen og Westerbüttel slått sammen til nye Brunsbüttel kommune, som eksisterer den dag i dag.
Vinylklorid

Vinykloridmonomer (VCM), kloreten i IUPAC nomenklatur, er en viktig industrikjemikalie vesentlig brukt til å produsere sin polymer, polyvinylklorid (PVC). Ved romtemperatur er VCM en giftig, fargeløs gass med en stikkende, søt lukt.


== VCM-produksjon i Norge ==
INEOS produserer i dag vinylklorid ved petrokjemikomplekset i Bamble med etylen og klor som råstoffer.


== Se også ==
Polyvinylklorid (PVC)
Vinyl


== Eksterne lenker ==
Artikkel i Store norske leksikon
Jigg

En jigg er en ramme eller et sett med verktøy for å lage større gjenstander som krever at de forskjellige komponentene sitter sammen på en bestemt måte under montering eller at mange like komponenter skal utformes på samme måte. En jigg kan være svært enkel og bestå av et par planker og en skrutvinge, eller det kan være store komplekse maskiner som holder sammen delene til et fly eller bil mens de monteres. Særlig i masseproduksjon, der det er viktig at deler ser helt like ut, vil slike jigger være helt nødvendige.


== Se også ==
Lest


== Referanser ==
Johan Rantzau

Johan Rantzau (født 12. november 1492 i Steinburg  i hertugdømmet Holstein i det som da var under Danmarks styre, død 12. desember 1565 i Breitenburg) var en dansk (holsteinsk) hærfører. 


== Liv og virke ==


=== Bakgrunn ===
Johan Rantzau var sønn av Steinburgs amtmann Heinrich Rantzau (ca. 1434-1497) og Øllegard von Buchwaldt. Han studerte krigskunst i England og i Spania. 


=== Virke ===
Han deltok sammen med hertug Christian i Riksdagen i Worms i 1521, hvor Martin Luther forsvarte seg overfor Tysklands keiser. 
Han ble gift i 1525 med Anna Gertsdatter Walstorp af Below (1509-1582).
Johan Rantzau deltok i forhandlingene med Christian II av Danmark i 1522, og rådet hertug Fredrik (Fredrik I av Danmark) til å ta imot den danske krone.
Johan Rantzau ledet den nødvendige militære innsatsen, og beleiret, København og Malmö under grevefeiden (1534–1535). For sin innsats fikk han Krogen (det senere Kronborg) som len.
Han bekjempet senere Søren Norbys opprør, og beseiret hans bondehær i to slag ved Lund den 28. april 1525, og ved Bunketofte den 4. mai 1525.
Han beseiret lübeckerne ved Eutin i 1534, hvoretter de ble tvunget til å slutte fred med hertugdømmene. Samme år inntok Johan Rantzau Ålborg etter at bondehæren anført av Skipper Clement tidligere samme år hadde beseiret adelshæren sør for Ålborg (ved Svenstrup). Her tvang Johan Rantzau senere jydene til å innsette Christian III på Viborg landsting.
Våren 1535 førte Johan Rantzau tropper via Als og Helnæs til Fyn, og senere til Middelfart, for å tilføye lübeckerne det avgjørende nederlaget i slaget ved Øksnebjerg, den 11. juni 1535.
Fra 1535 til 1540 var han lensmann på Riberhus. Han fulgte i 1538 kongen til det protestantiske fyrstemøtet i Braunschweig og deltok i Speyer i 1544 ved forlikelsen med keiser Karl V. Da han likevel det samme år bestemt frarådet Kristian IIIs plan om å dele hertugdømmene med sine halvbrødre, idet han ønsket å forene dem som en eneste stat i personalunion med Danmark, falt han i unåde og sa ifra seg sine embeder. 
Derimot overtok han i 1559 overkommandoen i krigen mot Ditmarsken (for å hevne nederlaget ved Hemmingstedt i 1500) og viste der sin gamle feltherredyktighet, og etter seieren en mildhet som stod i krass motsetning til den grusomhet som han i sine yngre dager hadde utvist mot de danske bønder. Rantzau tilskrives en skildring av sistnevnte felttog, Wahrhaftiger Verzeichniss des Krieges wider den Ditmarsen (1569).


=== Død ===
Han døde på Breitenburg den 12. desember 1565 og ble begravet i Itzehoe. Hans kone Anna døde i 1582 - også på Breitenburg - og ble begravet i Itzehoe.
Området Rantzausminde og Rantzausmindevej i Egense Sogn langs kysten vest for Svendborg er oppkalt etter ham.


== Referanser ==


== Litteratur ==
Dansk Biografisk Leksikon, bind 11, København (1982)
Johan Hvidtfeldt (red.): Politikens Danmarkshistorie, bind 5, København (1963)
Svend Cedergreen Bech (red.): Politikens Danmarkshistorie, bind 6, København (1963)
Rosemary’s Baby

Rosemary's Baby er en amerikansk grøsser fra 1968, regissert av Roman Polanski. Filmen handler om en ung gravid kvinne i New York som blir utsatt for en bisarr konspirasjon. Konspirasjonen består av en liten gruppe mennesker som driver med okkulte ritualer og hennes ufødte barn inngår i deres planer. Hovedrollene spilles av Mia Farrow, John Cassavetes, Ruth Gordon og Sidney Blackmer. Filmen er basert på Ira Levins roman med samme tittel, fra 1967.


== Handling ==
Det unge ekteparet Rosemary og Guy Woodhouse flytter inn i en leilighet i en bygård i New York. Guy er en arbeidsledig skuespiller som sliter med å få karrieren på skinner. Etter kort tid blir han sterkt knyttet til et merkelig, eldre ektepar som bor i samme bygning. Ekteparet begynner samtidig å vise en besynderlig interesse for barnet Rosemary venter. Etterhvert blir det stadig mer tydelig for Rosemary at hun er trukket inn i en syk konspirasjon av en gruppe mennesker som driver med okkulte ritualer. Rosemarys ufødt barn skal vise seg å ha en viktig rolle i gruppens planer. 


== Om filmen ==


=== Popularitet og økonomi ===
Rosemary's Baby ble svært populær i USA hvor den innbragte drøyt $33 millioner. Ifølge The Numbers ble den den femte mest innbringende kinofilmen i USA i 1968.Produksjonskostnadene var på $3,2 millioner.


=== Anmelderne ===
Filmen ble meget godt mottatt av anmelderne, noe som gjenspeiles i at den har fått 99 % på Rotten Tomatoes. Den amerikanske filmanmelderen Leonard Maltin gav den 4 av 4 stjerner.VGs anmelder gav den terningkast seks og skrev: «Filmatisk er «Rosmary's Baby» laget med mesterhånd. Billedbruk, montasje og arrangementer går opp i en fengslende enhet, og spillet er av toppklasse. Bedre thrillere ser man ikke».


=== Priser ===
Rosemarys Baby vant både Oscar og Golden Globe. Begge prisene gikk til Ruth Gordon i klassen beste birolle. Filmen ble tildelt flere andre filmpriser.


=== Annet ===
Rosemary's Baby var en av de første filmene som ble vist på NRKs nysatsing Nattkino i 1987.
Den ble distribuert av Paramount Pictures i USA og en rekke andre land hvor den ble vist på kino.


== I rollene ==
(utvalg)

Mia Farrow ....  Rosemary Woodhouse
John Cassavetes ....  Guy Woodhouse
Ruth Gordon ....  Minnie Castevet
Sidney Blackmer ....  Roman Castevet
Maurice Evans ....  Edward 'Hutch' Hutchins
Ralph Bellamy ....  Dr. Abraham Sapirstein
Victoria Vetri ....  Terry Gionoffrio (som Angela Dorian)
Patsy Kelly ....  Laura-Louise McBirney
Tony Curtis .... Stemmen til Donald Baumgart


== Referanser ==


== Eksterne lenker ==
(en) Rosemary's Baby på Internet Movie Database 
(no) Rosemary's Baby hos Filmfront 
(sv) Rosemary's Baby i Svensk Filmdatabas 
(da) Rosemary's Baby i Danmark Nationale Filminstitut 
(fr) Rosemary's Baby på Allociné 
(nl) Rosemary's Baby på MovieMeter 
(en) Rosemary's Baby på AllMovie 
(en) Rosemary's Baby på Turner Classic Movies 
(en) Rosemary's Baby på Rotten Tomatoes 
(en) Rosemary's Baby på Metacritic
Porgy and Bess

Porgy and Bess er en opera med musikk av George Gershwin, libretto av DuBose Heyward, Ira Gershwin og Dorothy Heyward.
Den er basert på DuBose Heywards roman Porgy og skuespillet med samme navn, som han skrev sammen med sin kone Dorothy. Alle tre verk omhandler afroamerikansk liv i fiktive Catfish Row i Charleston i Sør-Carolina, i de tidlige 1930-årene.
Porgy and Bess hadde urpremiere ved The Alvin Theatre i New York 10. oktober 1935. Gershwin selv så på Porgy and Bess som en «amerikansk folkeopera», andre kaller den for «den første amerikanske opera» eller «verdens mest populære musikal». 
Anne Brown ble kjent verden over gjennom rollen som Bess i den opprinnelige oppsetningen. Rollen Bess ble spesielt skrevet for hennes stemme. Deretter hadde hun roller på Broadway, foretok flere oppsetninger av Porgy and Bess, samt figurerte i filmen om Gershwin, «Rhapsody in Blue». Anne Brown bosatte seg i 1948 i Oslo, der hun ble gift med skihopperen Thorleif Schjelderup og ble norsk statsborger. 
De mest kjente sangene er «Summertime» og «I Got Plenty of Nothing».  
Stykket er satt opp i Norge flere ganger bl.a. med Den Norske Opera, og i 2011 med Kongelige Norske Marines Musikkorps og  Noora Noor i soulversjon.Operaen ble filmatisert av Otto Preminger i 1959, Porgy and Bess.


== Karaktererne ==
Porgy, en tiggende krøpling (bassbaryton), opprinnelig spilt av Todd Duncan
Bess, Crowns jente (sopran), opprinnelig spilt av Anne Brown
Crown, en tøff sjauer (baryton), opprinnelig spilt av Warren Coleman
Sportin' Life, en dopselger (tenor), opprinnelig spilt av John W. Bubbles
Robbins, en innbygger i  Catfish Row (tenor), opprinnelig spilt av Henry Davis
Serena, Robbins' kone (sopran), opprinnelig spilt av Ruby Elzy
Jake, en fisker (baryton), opprinnelig spilt av Edward Matthews
Clara, Jakes kone (sopran), opprinnelig spilt av Abbie Mitchell
Maria, keeper of the cook-shop (kontraalt), opprinnelig spilt av Georgette Harvey
Mingo (tenor)
Peter, honningmannen (tenor)
Lily, Peters kone (sopran)
Frazier, en svart 'advokat' (baryton)
Annie (mezzo-sopran)
Jordbærkvinne (mezzo-sopran), opprinnelig spilt av Helen Dowdy
Jim, en bomullsplukker (baryton)
Begravelsesagent (baryton)
Nelson (tenor)
Krabbemann (tenor)
Scipio, en liten gutt (guttesopran)
Herr Archdale, en hvit advokat (snakket)
Detektiv (snakket)
Politimann (snakket)
Rettsmedisiner (snakket)Med unntak av de små snakkende rollene, er alle karakterene svarte.


== Eksterne lenker ==
(en) Porgy and Bess på Internet Broadway Database
Feraligatr

Feraligatr er den siste utviklingen til totodile.
Finnes i Johto på pokemon sølv, gull, og crystal.
Fysiologi:
Feraligatr er en stor, blå, bipedal krokodille. Den kan også bevege seg på alle fire, men foretrekker å stå på to i kamp. Armene (eller forbena) er svært menneskelignende, og veldig muskuløse. Feraligatr er en av få pokémon med fem fingre på hver hånd. Den har sylskarpe klør på hver finger, et trekk den deler mer med bjørner enn med krokodiller/alligatorer.
Feraligatrs mest fremtredende trekk, så vel som dens primære kampvåpen, er den enorme kjeven. Munnen er omtrent en halv meter dyp, og den er sterk nok til å bite over stålbjelker. Nakken dens er sterk, men fleksibel, så Feraligatr kan ha snuten pekende rett frem uansett om den svømmer eller står på to. Når den står på to, er den omtrent 2,3 meter høy, mye av dette skyldes den halvmeterhøye røde ryggfinnen. Ellers er det skulderbladene som er det høyeste punktet på kroppen. Beina er korte, med store, padleårelignende føtter.
Feraligatr har ti fingre, men bare åtte tær.
Spesielle evner:
Som de fleste vannpokémon kan Feraligatr sprute store mengder vann fra munnen på et utall måter. Siden den er utviklet fra en starter-pokémon, kan den lære det kraftige angrepet Hydro Cannon. En Pokédex-beskrivelse nevner at spesialiteten dens er å spytte kuler av vann så hardt at det kan knuse kampesteiner.
Feraligatr kan også bruke diverse is-angrep, i tillegg til det alltid tilstedeværende Hyper Beam (et angrep alle fullt utviklede Pokémon kan lære). I kort- og figurseriene er Feraligatrs hovedangrep Riptide, som er fremstilt som en langt kraftigere versjon av Surf. Dette angrepet finnes ikke i spillene, og er så langt ikke vist i TV-serien. Den har også evnen til å bruke SuperPower, et slåss-angrep som er så kraftig at den selv blir svekket av det.


== Eksterne lenker ==

(en) «Feraligatr» på Bulbapedia
South Kenton stasjon

South Kenton stasjon er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanenettets Watford DC-linje som trafikkeres som en del av London Overground. Både undergrunnstog og jernbane benytter samme plattformer.


== Eksterne lenker ==
South Kenton jernbanestasjon National Rail Enquiries (Engelsk)
South Kenton Underground Station Transport for London (Engelsk)
Presterød ungdomsskole

Presterød ungdomsskole (PUS) er en ungdomsskole som ligger ved Tolvsrød i Tønsberg. Skolen dekker elever fra hele Søndre Slagen, i tillegg til at de før også dekket elever fra Husøy. Presterød ungdomsskole har ca. 460 elever fordelt på 16 klasser. Skolen ble grunnlagt i 1959, men flyttet til nytt bygg i 2000. Den gamle skolen lå ca. 500 m vest for den nåværende skolen. Det er planlagt å utbygge med enda et bygg, og dette er anslått å stå ferdig i 2019.
Rektor ved skolen er Steinar Strand Jensen.
Skolen opplevde i januar 2008 en stor mediedekning da de valgte en kraftigere håndheving av skolens ordensreglement, der elever kan bli utvist pga. banning.


== Kjente elever ==
Ivar «Ravi» Christian Johansen
Morten Ramm


== Referanser ==


== Eksterne lenker ==
Skolens nettsider
Fylkesvei 5454

Fylkesveg 5454 går mellom Knarvik og Knarvik kai i Alver kommune.
Frem til 2019 hadde veien betegnelsen fylkesvei 392 (Hordaland).


== Kommuner og knutepunkter ==

 AlverHagelia 

Klubbadalen 

Endepunkt Knarvik kai


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5454
(no) Statens vegvesen – trafikkmeldinger